**DĖL SUTIKIMO REORGANIZUOTI ROKIŠKIO RAJONO SAVIVALDYBĖS PEDAGOGINĘ PSICHOLOGINĘ TARNYBĄ, PRIJUNGIANT JĄ PRIE ROKIŠKIO RAJONO SAVIVALDYBĖS ŠVIETIMO CENTRO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsnio 1 dalimi ir 2.103 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 6 dalimis, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 4 dalimi, 14 straipsnio 4 dalimi, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo, patvirtinto Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, 4, 7 ir 12 punktais, Rokiškio rajono savivaldybės taryba n u s p r e n d ž i a:

1. Sutikti, kad biudžetinė įstaiga Rokiškio rajono savivaldybės pedagoginė psichologinė tarnyba iki 2023 m. birželio 30 d. būtų reorganizuota, prijungiant ją prie biudžetinės įstaigos Rokiškio rajono savivaldybės švietimo centro.

2. Nustatyti, kad:

2.1. reorganizavimo tikslai – optimizuoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymą, racionalizuoti lėšų paskirstymą, užtikrinti kokybišką priskirtų funkcijų vykdymą, siekiant efektyvesnio išteklių naudojimo, užtikrinti kokybišką švietimo pagalbos teikimą Rokiškio rajono savivaldybės teritorijoje gyvenantiems vaikams ir mokiniams, jų tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams;

2.2. reorganizavimo būdas – prijungimas;

2.3. reorganizuojama biudžetinė įstaiga – Rokiškio rajono savivaldybės pedagoginė psichologinė tarnyba, kodas 300026076, adresas: J. Biliūno g. 2, LT-42105, Rokiškis;

2.4. reorganizavime dalyvaujanti biudžetinė įstaiga – Rokiškio rajono savivaldybės švietimo centras, kodas 300026051, adresas: P. Širvio g. 1, LT-42155 Rokiškis;

2.5. po reorganizavimo veiksianti biudžetinė įstaiga – Rokiškio rajono savivaldybės švietimo centras, turintis teritorinį struktūrinį padalinį – Pedagoginę psichologinę tarnybą, vykdys švietimo pagalbos teikimą Rokiškio rajono savivaldybės teritorijoje gyvenantiems vaikams ir mokiniams, jų tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams ir atliks kitas Rokiškio rajono savivaldybės švietimo centro nuostatuose nustatytas funkcijas;

2.6. po reorganizavimo veiksiančio Rokiškio rajono savivaldybės švietimo centro savininko teises ir pareigas įgyvendins Rokiškio rajono savivaldybės taryba.

3. Įpareigoti:

3.1. Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro direktorius:

3.1.1. iki 2023 m. vasario 15 d. Lietuvos Respublikos civilinio kodekso ir Lietuvos Respublikos biudžetinių įstaigų įstatymo nustatyta tvarka parengti Rokiškio rajono savivaldybės pedagoginės psichologinės tarnybos reorganizavimo, prijungiant ją prie Rokiškio rajono savivaldybės švietimo centro, sąlygų aprašą (toliau – Aprašas);

3.1.2. iki 2023 m. vasario 20 d. Aprašą vieną kartą viešai paskelbti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro interneto svetainėse;

3.1.3. Aprašą ne vėliau kaip pirmą viešo paskelbimo apie jo parengimą dieną pateikti Juridinių asmenų registrui;

3.1.4. iki 2023 m. vasario 20 d. raštu pranešti visiems biudžetinės įstaigos kreditoriams apie reorganizavimo sąlygų aprašo parengimą.

3.2. Rokiškio rajono savivaldybės švietimo centro direktorių parengti naujos redakcijos Rokiškio rajono savivaldybės švietimo centro nuostatų projektą iki 2023 m. vasario 20 d. ir jį viešai paskelbti Rokiškio rajono savivaldybės švietimo centro interneto svetainėje.

4. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

5. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO REORGANIZUOTI ROKIŠKIO RAJONO SAVIVALDYBĖS PEDAGOGINĘ PSICHOLOGINĘ TARNYBĄ, PRIJUNGIANT JĄ PRIE ROKIŠKIO RAJONO SAVIVALDYBĖS ŠVIETIMO CENTRO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas ir uždaviniai – sutikti, kad biudžetinė įstaiga Rokiškio rajono savivaldybės pedagoginė psichologinė tarnyba iki 2023 m. birželio 30 d. būtų reorganizuota, prijungiant ją prie biudžetinės įstaigos Rokiškio rajono savivaldybės švietimo centro; įpareigoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro direktorius atlikti veiksmus, susijusius su Rokiškio rajono savivaldybės pedagoginės psichologinės tarnybos reorganizavimu.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašas, patvirtintas Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“.

**Sprendimo projekto esmė.**

Vadovaujantis Lietuvos Respublikos biudžetinių įstaigų įstatymo 14 straipsnio 4 dalimi, iš savivaldybės biudžeto išlaikomos biudžetinės įstaigos reorganizavimo procedūros gali būti pradėtos tik turint Savivaldybės tarybos sutikimą reorganizuoti biudžetinę įstaigą, todėl parengtas šis sprendimo projektas.

Rokiškio rajono savivaldybės pedagoginės psichologinės tarnybos reorganizavimas, prijungiant ją prie Rokiškio rajono savivaldybės švietimo centro, suderintas su abiejų švietimo įstaigų bendruomenėmis.

Reorganizavimo tikslai – optimizuoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymą, racionalizuoti lėšų paskirstymą, užtikrinti kokybišką priskirtų funkcijų vykdymą, siekiant efektyvesnio išteklių naudojimo, užtikrinti kokybišką švietimo pagalbos teikimą Rokiškio rajono savivaldybės teritorijoje gyvenantiems vaikams ir mokiniams, jų tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams.

Rokiškio rajono savivaldybės pedagoginės psichologinės tarnybos reorganizavimo procedūros bus baigtos 2023 m. birželio 30 d. Rokiškio rajono savivaldybės švietimo centras iki 2023 m. liepos 1 d. bus pertvarkytas – įsteigtas teritorinis struktūrinis padalinys – Pedagoginė psichologinė tarnyba.

**Laukiami rezultatai.**

Optimizuotas Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymas, racionalizuotas lėšų paskirstymas, užtikrinant kokybišką švietimo centrui priskirtų funkcijų vykdymą, siekiant efektyvesnio išteklių naudojimo.

**Finansavimo šaltiniai ir lėšų poreikis**.

Bus reikalingos lėšos reorganizavimo sąlygų aprašo įregistravimui Registrų centre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė